256 Insekter. 



nedenfor). Paa andre Træer vides der ikke hos os at forekomme 

 Galhvepse-Galler; derimod (foruden paa nogle Urter) paa et Par 

 buskagtige Planter, navnlig paa Roser, saaledes den bekendte 

 store »Bedeguar«, med grove grenede borsteagtige Vedhæng paa 

 Overfladen* 



Hos de fleste Galhvepser træffer man en parthenogenetisk 

 Forplantning; nogle forplanter sig endog tilsyneladende udelukkende 

 paa denne Maade. I Reglen optræder dog Parthenogenesen i 

 regelmæssig Afveksling med en normal konnet Forplantning: en 

 Generation af Hunner skifter regelmæssig med en Generation af 

 Hanner og Hunner, saa at vi altsaa har en Heterogoni. Hver 

 af disse skiftende Generationer udvikles i en særlig Galleform, 

 saaledes at der til hver af de paagældende Arter hører to forskel- 

 lige Galleformer; ogsaa selve Dyrene er mere eller mindre forskel- 

 lige. Da man forst i den nyere Tid har stiftet Bekendtskab med 

 dette Forhold, har naturligvis hver af Generationerne sit særlige 

 Navn, idet de er bleven antagne for forskellige Arter. 



Det er ikke alle Cynipider, der lever paa den ovenfor skildrede 

 Maade; nogle lever som »Inqviliner« i Galler, som andre Galhvepser 

 har frembragt-, i visse Tilfælde lever Inqvilinen fredelig ved Siden af 

 sin Vært uden at genere denne, i andre Tilfælde dræbes Værten. Andre 

 Cynipider lever som ægte Snyltere paa samme Maade som Snylte- 

 hvepsernes Larver fi Bladlus ^, Fluelarver m. m.). 



Egens Galhvepser, de eneste, der interesserer os speciellere 

 her, spiller vel ikke nogen stor Rolle i forstlig Henseende, men er 

 dog ikke ganske uden Betydning. I enkelte Aar kan saaledes den 

 nedenfor nævnte Cynips lenticularis optræde i saa umaadelige 

 Masser, at dens Angreb utvivlsomt repræsenterer et ikke ubetyde- 

 ligt Tab for Skovene. C. scutellaris kan undertiden optræde i saa 

 stort Antal paa unge Ege, at disse tynges ned og ligger henad 

 Jorden. Paa ganske unge Ege kan man undertiden træffe Galler, 

 f. Ex. af C. corticalis, der ligefrem dræber den spæde Plante. 



Af Egens Galhvepser omtaler vi i det følgende (især efter 

 Adler) et Udvalg, saaledes at hovedsagelig Gallernes Udseende 

 (samt Udviklingen) fremhæves; naar der er os noget bekendt om, 

 at de paagældende Former har gjort Skade, vil det blive nævnt. 



"■ Eller snarere i Snyltehvepselarver, som lever i Bladlus. Se André, Species d. 

 Hyménoptéres tome 4 S. 44. 



